b"\n_START_ARTICLE_\nEconomia del Camerun\n_START_SECTION_\nDades del pa\xc3\xads\n_START_PARAGRAPH_\nEl pa\xc3\xads est\xc3\xa0 en crisi des de mitjans dels anys 80. Un 37% est\xc3\xa0 cobert per boscos tropicals que poden proporcionar abundants recursos. Pertany a la CEMAC, una associaci\xc3\xb3 d'integraci\xc3\xb3 econ\xc3\xb2mica amb pa\xc3\xafsos fronterers._NEWLINE_La paritat del poder adquisitiu per c\xc3\xa0pita del Camerun \xc3\xa9s de 3.200 US$, un dels deu m\xc3\xa9s alts a l'\xc3\x80frica subsahariana. Els mercats d'exportaci\xc3\xb3 m\xc3\xa9s significatius s\xc3\xb3n Fran\xc3\xa7a, It\xc3\xa0lia, Corea del Sud, Espanya i el Regne Unit. El Camerun \xc3\xa9s part del Banc dels Estats d'\xc3\x80frica Central (del qual \xc3\xa9s l'economia dominant) i de la Uni\xc3\xb3 dels Estats d'\xc3\x80frica Central (UDEAC). La seva unitat monet\xc3\xa0ria colonial va ser el franc camerun\xc3\xa8s, que va ser despr\xc3\xa9s reempla\xc3\xa7ada per la seva moneda oficial actual, el Franc CFA._NEWLINE_Les regles i regulacions excessives, els alts impostos i la corrupci\xc3\xb3 end\xc3\xa8mica han impedit el creixement del sector privat. La desocupaci\xc3\xb3 va ser estimada en un 30% el 2001, i prop del 48% de la poblaci\xc3\xb3 estava vivint en el llindar de la pobresa el 2000. Des de finals dels anys 1980, el Camerun ha estat seguint programes del Banc Mundial i el Fons Monetari Internacional (FMI) per reduir la pobresa, privatitzar les ind\xc3\xbastries i incrementar el creixement econ\xc3\xb2mic._NEWLINE_Prop del 70% de la poblaci\xc3\xb3 es dedica al sector agrari, que comprenia una estimaci\xc3\xb3 del 45,2% del (PIB) el 2006. La majoria d'aquest sector es dedica a l'agricultura de subsist\xc3\xa8ncia dels grangers locals, els qui empren eines simples. Els centres urbans depenen particularment de l'agricultura camperola per a la seva alimentaci\xc3\xb3._NEWLINE_La terra i el clima de la costa fomenten amplis cultius comercials de pl\xc3\xa0tan, cacau, taro, oli de palma, cautx\xc3\xba i te. A l'interior de pa\xc3\xads, en el Plateau del Camerun del Sud, les collites inclouen caf\xc3\xa8, sucre i tabac. El caf\xc3\xa8 \xc3\xa9s el producte m\xc3\xa9s lucratiu a l'\xc3\xa0rea muntanyenca de l'oest. En el nord, les condicions naturals afavoreixen productes com el cot\xc3\xb3, el man\xc3\xad i l'arr\xc3\xb2s. La depend\xc3\xa8ncia de l'exportaci\xc3\xb3 de productes agr\xc3\xadcoles fa del Camerun un pa\xc3\xads vulnerable a la variaci\xc3\xb3 dels seus preus._NEWLINE_La ramaderia es practica en tot el pa\xc3\xads. La pesca empra a 5.000 persones i proveeix 20.000 t anuals. La carn de cap de bestiar, b\xc3\xa0sica per a l'alimentaci\xc3\xb3 dels camerunesos rurals, \xc3\xa9s un privilegi als centres urbans. El seu comer\xc3\xa7 ha superat la desforestaci\xc3\xb3 com l'amena\xc3\xa7a principal de la vida silvestre al Camerun._NEWLINE_La selva del sud posseeix vastes reserves de fusta, que cobreixen un el 37% del territori. No obstant aix\xc3\xb2, grans \xc3\xa0rees s\xc3\xb3n de dif\xc3\xadcil acc\xc3\xa9s. La ind\xc3\xbastria de la fusta, controlada per empreses estrangeres, proveeix al govern de US$ 60 milions a l'any. Encara que la llei estipula que la seva explotaci\xc3\xb3 ha de ser segura i sostenible, \xc3\xa9s en la pr\xc3\xa0ctica una de les ind\xc3\xbastries menys regulades del pa\xc3\xads._NEWLINE_La ind\xc3\xbastria de la m\xc3\xa0 d'obra en f\xc3\xa0briques va proveir una estimaci\xc3\xb3 del 16,1% del PIB el 2006. M\xc3\xa9s del 75% de la for\xc3\xa7a industrial del pa\xc3\xads est\xc3\xa0 concentrada a Douala i a Bonab\xc3\xa9ri._NEWLINE_El Camerun posseeix grans reserves de recursos minerals, per\xc3\xb2 no s'extreuen \xc3\xa0mpliament. L'explotaci\xc3\xb3 del petroli ha caigut des de 1985, per\xc3\xb2 segueix sent un sector substancial que ha tingut un fort impacte en l'economia del pa\xc3\xads._NEWLINE_Els r\xc3\xa0pids i les caigudes d'aigua obstrueixen els rius del sud, per\xc3\xb2 aquests llocs ofereixen oportunitats per a l'obtenci\xc3\xb3 d'energia hidroel\xc3\xa8ctrica, la qual representa la majoria de l'energia del Camerun. El riu Sanaga alimenta la major presa hidroel\xc3\xa8ctrica del pa\xc3\xads, situada a Ed\xc3\xa9a._NEWLINE_El turisme \xc3\xa9s un sector en auge, particularment a l'\xc3\xa0rea costanera, als voltants del Mont Camerun i a l'\xc3\xa0rea nord."